Pannonhalma

Pannonhalma (kuni 1965. aastani Győrszentmárton, saksa keeles Martinsberg, slovaki keeles Rábsky Svätý Martin) on linn Ungaris Győr-Moson-Soproni komitaadis, Pannonhalma kreisi halduskeskus.

Pannonhalma benediktlaste peaklooster ja selle looduskeskkond kuulub alates 1996. aastast UNESCO maailmapärandi nimistusse.Millenary Benedictine Abbey of Pannonhalma and its Natural Environment UNESCO. World Heritage Convention. Vaadatud 26. mail 2024

Pannonhalma on Pannonhalma veinipiirkonna keskus.Dániel Ercsey: Pannonhalmi borvidék Magyar Bor. vaadatud 26. mail 2024

 Geograafiline asend 
Pannonhalma asub komitaadikeskusest Győrist ligikaudu 17 km lõunakagus ja Slovakkia piirist 21 km kaugusel. Linna läbib Győr–Veszprémi raudteeliin.

 Ajalugu 
Ungari suurvürst Géza kutsus benediktlased piirkonda 996. aastal. Ungari kuningas István I Püha asutas Pannonhalma kloostri 1002. aastal. 1241. aastal suutis klooster edukalt tõrjuda mongolite rünnakut. 1452. aastal on Győrszentmártonit ürikutes nimetatud turulinnaks (oppidum). Alates 1532. aastast rüüstasid türklased asulat mitmel korral. Türgi ikke ajal pidid mungad kloostrist korduvalt põgenema. Klooster taastati 1640. aastatel. Saksa-Rooma keiser ja Austria ertshertsog Joseph II sulges kloostri 1786. aastal, kuid 1802. aastal lubati klooster taasavada. 19. sajandil arenes Győrszentmárton kiiresti. 1965. aastal võttis Győrszentmárton nimeks Pannonhalma.Lili Zemplényi: Pannonhalma, the Thousand-Year-Old Abbey Hungarian Conservative, 20. oktoober 2022. Vaadatud 26. mail 2024Városunk története Pannonhalma. Vaadatud 26. mail 2024

Pannonhalma sai linnaõigused 2000. aastal.Kronológia Várossá nyilvánítás. Vaadatud 26. mail 2024

 Sõpruslinnad 
 Engen, Saksamaa
 Dolné Saliby, Slovakkia
 Pécsvárad, Ungari
 Muri, Šveits

 Viited 

Kategooria:Ungari linnad
Kategooria:Győr-Moson-Soproni komitaat